Viiekordne maailmameister Sebastien Ogier suutis Kataloonia rallil tõusta teisele kohale vaatamata sellele, et rehvivalik oli tema sõnul täiesti ebaõnnestunud.
«On olnud väga keeruline päev. Eeldasime, et sellise ilmaga on keeruline. Tänase päeva suurim probleem oli see, et läksime rehvivalikuga täielikult alt,» rääkis ta.
Hommikul läks Ogier katsetele pehmete rehvidega, õhtul olid tal all aga vihmarehvid. «Vähemalt võitlesime nii, kuidas suutsime ja oleme ikkagi heal positsioonil, et võidelda võidu nimel.»
Mida homme teisiti teha? «Loodetavasti teeme homme õige valiku,» muigas ta.
Kuigi Ogier kaotab esikohal olevale Jari-Matti Latvalale vaid 4,7 sekundiga, on tema peamine eesmärk hoopis teine.
«Eesmärk on Thierryst (Neuville'ist - toim) eespool lõpetada. Muidugi, mida kõrgemal oleme, seda parem. Homme tuleb väga intensiivne päev, aga see on midagi erilist - kuus sõitjat on pea 20 sekundi sees!»